
Obec Šuňava,  Dobrovoľný hasičský zbor Šuňava a ÚzO DPO SR Poprad


                                               [image: logo-dposr]
 
Vás pozývajú na                                 

3. ročník súťaže 3 – členných družstiev
prípravky mladých hasičov do 8 rokov 

1. Dátum a miesto konania : 8.3.2025 o 11,00 hod. v budove telocvične základnej školy

2. Kategórie : Dve - chlapci a dievčatá. Ak je v dievčenskom kolektíve aspoň jeden chlapec, kolektív sa zaradí medzi chlapcov. Súťaže sa môže zúčastniť najmenej trojčlenný KMH, bez rozdielu pohlavia, vo veku do 8 rokov. V prípade 6 a viac členov KMH, môže vedúci KMH rozdeliť tento KMH na dve a viac súťažných družstiev. Maximálny počet súťažiacich členov v družstve je 5. Jednotlivých členov družstva pri počte 4 a 5 je možné podľa okolností zaraďovať do jednotlivých disciplín striedavo – podľa uváženia. V prípade vytvorenia viacerých družstiev môže jeden člen súťažiť len za jedno družstvo – nie je možné ich prehadzovanie medzi dvoma a viacerými vytvorenými družstvami. Vek súťažiacich sa počíta a overuje k 1.1.2025, pričom súťažiaci nesmie v roku 2025 dovŕšiť 9 rokov (ročník 2016).
Ustrojenie súťažiacich : Športové oblečenie, ktoré zakrýva lakte a lýtka. Obuv športová nepíšuca vhodná do telocvične. 

3. Organizačné pokyny:
- súťažiť sa bude podľa pravidiel zverejnených na stránke http://podtatranskahl.sk/web/pravidla -
„PRAVIDLÁ PRE PRÍPRAVKU MLADÝCH HASIČOV DO 8 ROKOV“  a týchto propozícií v súťažných disciplínach:
1. štafeta požiarnych dvojíc
2. štafetový beh s prekážkami (dráhy v protismere, dĺžka jedného úseku 18 m)
3. útok s prenosnou ručnou striekačkou – upravený halový variant
štartovné: 3,50 €/družstvo
vyplnené tlačivo „Prihláška - prezenčná listina na súťaž pre prípravku mladých hasičov do 8 rokov“
(príloha týchto smerníc) je potrebné predložiť pri prezentácii pred začiatkom súťaže

4. Prihlášky : Prihlásiť sa do súťaže je možné 6.3.2025. Prihlasovanie bude prebiehať na  https://startovky.eu/startovky -  uviesť názov družstva DHZ – ZŠ, kategóriu a počet stravy. Každý DHZ  - ZŠ môže prihlásiť aj viac kolektívov. Tu na stránke www.podtatranskahl.sk  sú zverejnené smernice súťaže prípravky a prihláška. 

5. Stravovanie : bude zabezpečené v areáli súťaže, ktoré si každý zakúpi z vlastných prostriedkov a to 1 porcia párky + čaj = 2,50 €.

6. Zdravotná služba : bude zabezpečená organizátorom v mieste konania.

7. Časový plán súťaže : 	- do 10,30 hod. Príchod KMH do areálu súťaže
				- 10,30 - 11,00 Prezentácia
				- 11,00  Nástup a zahájenie súťaže
				- 11,10  Plnenie súťažných disciplín
				- Vyhlásenie výsledkov do 30 min po ukončení súťažných disciplín

8. Protesty : sa budú podávať a posudzovať v zmysle uvedených pravidiel s finančným vkladom 5,- € a môžu sa týkať iba vlastného družstva.

9. Celkové hodnotenie : o prvenstve a poradí KMH rozhodne súčet časov dosiahnutých v jednotlivých disciplínach po odpočítaní výhodových bodov za vek za každú disciplínu, pri rovnosti bodov rozhodne  lepšie umiestnenie v štafetovom behu s prekážkami, potom v útoku s PRS a nakoniec v štafete požiarnych  dvojíc. Prvenstvo získa družstvo s najnižším súčtom časov. Prvé tri družstvá v oboch kategóriách získajú vecné ceny.
 V prípade nešportového a nedisciplinovaného správania bude družstvo vylúčené zo súťaže

10. MTZ: Náradie zabezpečí usporiadateľ.  

11. Bližšie informácie Vám budú poskytnuté na tel. : 0910/222 585, janfridman@gmail.com

Tešíme sa na Vašu účasť !                  				 
Za výbor DHZ :	 
           Ing. Tomáš Fridman - predseda DHZ 

POPIS  DISCIPLÍN 

ŠTAFETA POŽIARNYCH DVOJÍC 
Štafetu požiarnych dvojíc vykonávajú 3 pretekári (veliteľ a 2 členovia). Uskutočňuje sa v jednej dráhe. Dĺžka dráhy je 20 m. Jednotný materiál na disciplínu zabezpečuje organizátor súťaže. Doba na prípravu pokusu je 5min. 
Materiálne zabezpečenie: 
- 1 tlaková hadica C52 min. dĺžka 9,5m, min. plošná šírka 65mm, tlakové hadicové spojky DIN (ďalej len hadica), 
- 1 prúdnica C52 bez uzáveru – štafetová, tlaková hrdlová spojka DIN (ďalej len štafetová prúdnica), 
- 1 rozdeľovač B-CBC, 
Popis dráhy: 
2m od štartovej čiary je v strede dráhy umiestnená hadica dvojito stočená v kotúči, tlakovými hadicovými spojkami otočenými smerom vzad (proti smeru behu), pričom sa nesmú dotýkať súťažnej dráhy, vľavo od nej je na ležato umiestnená štafetová prúdnica otočená hubicou v smere behu (tlakovou hrdlovou spojkou proti smeru behu). 8 m od štartovej čiary je v strede dráhy umiestnený rozdeľovač otočený tlakovými hrdlovými spojkami ľubovoľným smerom, ventilmi smerom hore. 9m od rozdeľovača je vyznačená čiara na odloženie prúdnice. 18 m od štartu je v strede dráhy umiestnený kužeľ. 
Vykonanie disciplíny: 
Na pokyn rozhodcu si traja súťažiaci nastúpia vedľa seba pred štartovú čiaru. Na signál štartéra vybieha veliteľ, obehne kužeľ a vráti sa za štartovú čiaru. Po jeho návrate vybiehajú dvaja súťažiaci, 2m od štartovej čiary sa vyzbroja pripravenou štafetovou prúdnicou a hadicou. Po dobehnutí k rozdeľovaču súťažiaci ľubovoľne zapoja jeden koniec hadice na rozdeľovač a druhý na štafetovú prúdnicu. Zapojenie jedného konca hadice na štafetovú prúdnicu je možné aj za behu. Súťažiaci si pri všetkých spojoch môžu vzájomne medzi sebou pomáhať. Napojenú štafetovú prúdnicu na jeden koniec hadice potom jeden zo súťažiacich preloží cez vyznačenú čiaru na odloženie prúdnice, vzdialenú od rozdeľovača 9m. Po splnení úlohy súťažiaci obehnú kužeľ a vrátia sa za štartovú čiaru. Čas sa meria od signálu štartéra, až po prebehnutie posledného člena súťažného družstva štartovou čiarou. 
Hodnotenie disciplíny: 
Trestné body: 
[bookmark: _Hlk189416404]- ak nie sú medzi sebou spojené niektoré spojky, alebo sú zapojené len na jeden ozub, alebo sa v priebehu plnenia disciplíny rozpoja. Spoj je správne vtedy, ak sú všetky zuby spojok v drážkach a sú otočené tak, že je spoj pevný – za každý prípad 2 trestné sekundy, 
- ak nebola štafetová prúdnica riadne prenesená (preložená) cez vyznačenú čiaru na odloženie prúdnice –2 trestné sekundy, 
- ak súťažiaci neobehol kužeľ – za každý prípad 2 trestné sekundy, 
- za predčasné vybehnutie súťažiaceho – za každý prípad 2 trestné sekundy, 
Pokus je neplatný: 

- ak pri plnení disciplíny pomôže súťažnému družstvu iná osoba. Iná osoba sa rozumie každá osoba, ktorá nie je členom družstva, čiže aj vedúci KMH. Pomocou sa rozumie akákoľvek fyzická pomoc (spájanie spojok a pod.) v priebehu plnenia disciplíny. Toto pravidlo platí aj v prípade, ak iná osoba beží vedľa dráhy a tým vedie súťažiacich, 
- ak niektorý zo súťažiacich alebo iná osoba (vedúci KMH a pod.) odpojí štafetovú prúdnicu pred pokynom rozhodcu, 
- pokiaľ súťažiaci nedokončí disciplínu s výstrojom a výzbrojou, s ktorými bola začatá, tzn. pokiaľ súťažiacemu spadne počas plnenia disciplíny napr. prilba, musí zastaviť, nasadiť si ju a až potom pokračovať v plnení disciplíny. Nie je prípustné, aby ju len vzal do ruky, plnil disciplínu bez nej a po jej ukončení si ju nasadil, 
- pokiaľ niektorý zo súťažiacich nedosiahne cieľovú čiaru. 

ŠTAFETOVÝ BEH S PREKÁŽKAMI 
Štafetový beh s prekážkami vykonávajú 3 súťažiaci. Uskutočňuje sa v jednej dráhe. Dĺžka dráhy je 54 m. Šírka dráhy je 1,2m široká a je rozdelená na 3 úseky po 18 m. Odovzdávky v jednotlivých úsekoch dráhy sú v protismere. Dôležité je, aby prúdnica v čase odovzdávky bola celá za čiarou úseku. Jednotný materiál na disciplínu zabezpečuje organizátor súťaže. Doba na prípravu pokusu je 5min. 
Materiálne zabezpečenie: 
- 1 štafetová prúdnica, 
- 1 hadica s nosičom, 
- 1 pevná podložka s rozmermi 0,80m x 0,80m x 0,03m na odloženie hadice (ďalej len podložka), 
- 2 stojany vzdialené od seba 1,2m s voľne položenou látkou vo výške 0,8m (ďalej len podlez), 
- 1 hadica, 
- 1 rozdeľovač. 

Popis dráhy: 
Na prvom úseku vo vzdialenosti 5 m od štartovej čiary je v strede dráhy postavená dvojito zvinutá hadica s nosičom v kotúči, tlakovými hadicovými spojkami otočenými smerom vpred (v smere behu), pričom sa nesmú dotýkať súťažnej dráhy a 5m za hadicou je umiestnená podložka k jej odloženiu. Na druhom úseku dráhy je vo vzdialenosti 9 m od úsekovej čiary umiestnený podlez. Na treťom úseku vo vzdialenosti 9 m od úsekovej čiary je postavená dvojito zvinutá hadica v kotúči, tlakovými hadicovými spojkami otočenými smerom vpred (v smeru behu) a nesmú sa nimi dotýkať súťažnej dráhy a vpravo od nej je umiestnený rozdeľovač otočený tlakovými spojkami CBC smerom vpred (v smere behu) – nesmie byť akokoľvek natočený, ventilmi smerom hore. 
Vykonanie disciplíny: 
Na pokyn rozhodcu sa súťažiaci podľa vlastnej dohody rozostavia do jednotlivých úsekov. Súťažiaci na prvom úseku sa postaví so štafetovou prúdnicou pred štartovaciu čiaru v ľubovoľnom postavení, ostatní súťažiaci sa postavia pred čiaru svojho úseku. Štafetová prúdnica môže byť pred odštartovaním položená na zemi, držaná v ruke, alebo založená za opaskom. Na signál štartéra beží prvý súťažiaci k hadici s nosičom, uchopí ju, prenesie a odloží na podložku a odovzdá štafetovú prúdnicu druhému súťažiacemu. Žiadna časť hadice nesmie prečnievať cez okraje podložky. Nosič hadice (kov a pás) smie po odložení hadice presahovať podložku. Hadica nemusí byť uchopená za tento nosič pri odkladaní na podložku, môže byť priamo uchopená za hadicu. 
Súťažiaci na druhom úseku prevezme štafetovú prúdnicu, podbehne podlez tak, aby voľne položenú latku nezhodil a odovzdá štafetovú prúdnicu tretiemu súťažiacemu. Ak voľne položenú látku zhodí, má možnosť túto opäť osadiť a podlez znova prekonať. 
Súťažiaci na treťom úseku dráhy po prevzatí štafetovej prúdnice dobehne k hadici, kde v ľubovoľnom poradí pripojí jeden koniec hadice na rozdeľovač a druhý na štafetovú prúdnicu. Náradie sa nerozťahuje – ostáva na mieste.
Keď sa odštartuje a eventuálne hadice alebo hadicové spojky spadnú bez zavinenia inej osoby, nesmie sa ich súťažiaci a ani iné osoba už dotýkať, ani ich naprávať. To, že sa po spadnutí budú hadicové spojky dotýkať zeme, sa nehodnotí ako chyba. Štafetová prúdnica musí byť s hadicovou spojkou pevne spojená a taktiež aj hadica a rozdeľovač. Štafetová prúdnica sa nesmie niesť v ústach a musí byť odovzdávaná len z ruky do ruky. Ak niektorý zo súťažiacich neprekoná riadne prekážku, môže túto riadne prekonať opakovane, nemusí sa vracať na miesto odovzdávky štafetovej prúdnice. 
Hodnotenie disciplíny: 
Trestné body: 
- za nesprávne zapojenie spojok, taktiež ak sú spojky zapojené len na jeden ozub (rozdeľovač, štafetová prúdnica), alebo sa v priebehu plnenia disciplíny rozpoja – za každý prípad 2 trestné sekundy, 
- pokiaľ súťažiaci alebo iná osoba odpojí štafetovú prúdnicu pred pokynom rozhodcu - 2 trestné sekundy, 
- pokiaľ bol rozdeľovač pri napájaní spojok prenášaný (nemyslí sa tým jeho nadvihnutie), je to hodnotené ako nesprávne zapojenie spojok - 2 trestné sekundy, 
- nesprávne prekonaná prekážka alebo nesprávne vykonaná úloha – za každý prípad 2 trestné sekundy, 
napr. postavenie latky iným súťažiacim ... . 

Pokus je neplatný: 
- ak pri plnení disciplíny pomôže súťažnému družstvu iná osoba. Iná osoba sa rozumie každá osoba, ktorá nie je členom družstva, čiže aj vedúci KMH. Pomocou sa rozumie akákoľvek fyzická pomoc (spájanie spojok a pod.) v priebehu plnenia disciplíny. Toto pravidlo platí i pre prípad, keď po odštartovaní štafety iná osoba vbehne do dráhy, aby nachystala hadicu na správne miesto a pod. Pravidlo platí aj v prípade, ak iná osoba beží vedľa dráhy a tým vedie súťažiacich, 
- pokiaľ súťažiaci nedokončí disciplínu s výstrojom a výzbrojou, s ktorými bola začatá, napr. pokiaľ súťažiacemu spadne počas plnenia disciplíny prilba, musí zastaviť, nasadiť si ju a až potom pokračovať v plnení disciplíny. Nie je prípustné, aby ju len vzal do roky, plnil disciplínu bez nej a po jej ukončení si ju nasadil, 
- ak prekáža súťažiaci v priebehu plnenia disciplíny alebo pri opustení svojej dráhy ostatným súťažiacim, 
- ak posledný súťažiaci neprebehne cieľovou čiarou, 
- ak posledný súťažiaci neprebehne cieľovou čiarou vo svojej dráhe. 

ÚTOK S RUČNOU PRENOSNOU STRIEKAČKOU 
Útok s ručnou prenosnou striekačkou vykonávajú 3 súťažiaci (veliteľ a 2 členovia) a vedúci družstva. Uskutočňuje sa v jednej dráhe. Dĺžka dráhy je 17m. Jednotný materiál na disciplínu zabezpečuje organizátor súťaže. Doba na prípravu pokusu je 5min. 
Materiálne zabezpečenie: 
- 1 lavička 2m dlhá, 0,35m nad povrchom (horná hrana), 0,2m široká (slúži ako bariéra), 
- 2 stojany, na ktorých vo výške 0,8m leží látka (ďalej len podlez), 
- 1 ručná prenosná striekačka (ďalej len RPS), 
- 1 prúdnica D25 s hubicou o priemere max. 4mm, tlaková hrdlová spojka DIN (ďalej len prúdnica D25), 
- 1 tlaková hadica D25 o dĺžke 3m, tlakové hadicové spojky DIN (ďalej len hadica D25), 
- stojan s 3 plechovkami. 

Popis dráhy: 
Prvý úsek dráhy: od štartu po značku 12m. V prvom úseku dráhy sa nachádzajú 2 prekážky, ktoré sú umiestnené v strede dráhy, lavička pri značke 4m naprieč v smere behu a podlez pri značke 8m. 
Druhý úsek dráhy: od značky 12m po značku 17m. V druhom úseku dráhy je vo vzdialenosti 12m od štartovej čiary umiestnená RPS, vedľa nej sú v ľubovoľnom rozmiestnení postavené hadica D25 v kotúči, tlakovými hadicovými spojkami otočenými buď smerom vzad (proti smeru behu) alebo smerom vpred (v smere behu), pričom sa nimi môžu dotýkať súťažnej dráhy (zeme) a prúdnica D25 otočená hubicou v smere behu (tlakovou hrdlovou spojkou proti smeru behu). 15m od štartovej čiary je v smere útoku vyznačená čiara nástreku. Stojan s 3 plechovkami, ktoré sú uložené pod ním, je umiestnený vo vzdialenosti 17m od štartovej čiary. 
Vykonanie disciplíny: 
Na pokyn rozhodcu si traja súťažiaci a vedúci KMH nastúpia pred štartovú čiaru a na signál štartéra spoločne vybiehajú. Členovia družstva sú označení číslami 1, 2, 3, pričom číslo 1 je priradené veliteľovi. Po signáli k štartu súťažiaci prekonajú prekážky v prvom úseku a dobehnú k značke 12m. 
Úlohou veliteľa je dobehnúť k stojanu, umiestniť na neho vedľa seba všetky plechovky a potom sa vrátiť naspäť k RPS. Číslo 2 napojí prúdnicu na hadicu a postúpi k hranici striekania. Číslo 3 napojí hadicu k RPS. Disciplína je ukončená a čas zastavený vedúcim KMH stlačením tlačidla. V čase stlačenia musí byť veliteľ(súťažiaci číslo 1 ) pri návrate naspäť od stojana s plechovkami zjavne za hranicou striekania.
Hodnotenie disciplíny: 
Trestné body: 
- nesprávne prekonanie alebo neprekonanie prekážok – za každý prípad 2 trestné sekundy, 
- nesprávna práca (napr. uloženie plechoviek do pyramídy ...) – za každý prípad 2 trestné sekundy, 
Pokus je neplatný: 
- ak pri plnení disciplíny pomôže súťažnému družstvu iná osoba. Iná osoba sa rozumie každá osoba, ktorá nie je členom družstva, čiže aj vedúci KMH a vedúci družstva (mimo obsluhy RPS). Pomocou sa rozumie akákoľvek fyzická pomoc (spájanie spojok a pod.) v priebehu plnenia disciplíny. Slovná pomoc pri plnení disciplíny nie je hodnotená ako pomoc, 
- pokiaľ súťažiaci nedokončí disciplínu s výstrojom a výzbrojou, s ktorými bola začatá, tzn. pokiaľ súťažiacemu spadne počas plnenia disciplíny napr. prilba, musí zastaviť, nasadiť si ju a až potom pokračovať v plnení disciplíny. Nie je prípustné, aby ju len vzal do roky, plnil disciplínu bez nej a po jej ukončení si ju nasadil. 







































P R I H L Á Š K A – prezenčná listina

na súťaž pre prípravku mladých hasičov do 8 rokov

v ..................................................................... .

DHZ  .................................................................         kategória ................................................

Meno a priezvisko vedúceho KMH : ..........................................................................	

V zmysle zákona NR SR č. 18/2018 Z.z. o ochrane osobných údajov a o zmene a doplnení niektorých zákonov súhlasíme so spracovaním osobných údajov a to v rozsahu meno a priezvisko, dátum narodenia pre Dobrovoľnú požiarnu ochranu SR. Čestne vyhlasujeme, že poskytnuté údaje sú pravdivé.

	P.č.
	Meno a priezvisko
	Dátum narodenia
	Vek
	Podpis

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	



Vek súťažiaceho sa overuje a počíta k 1.1.2025. Súťažiaci v roku súťaže nesmie dovŕšiť vek 9 rokov

Vek súťažiacich 		Súčet vekov 		Výhodové body 
3 roční 			      9 				5 
4 roční 			10 – 12 			4 
5 roční 			13 – 15 			3 
6 roční 			16 – 18 			2
[bookmark: _Hlk189836847]7 roční 			19 – 21 			1
8 roční 			22 – 24 			0

Vedúci KMH prehlasuje, že členovia KMH prihlásení na súťaž pre prípravku mladých hasičov do 8 rokov sú zdravotne spôsobilí zúčastniť sa tejto súťaže a že sú oboznámení s Pravidlami pre prípravku mladých hasičov do 8 rokov a propozíciami súťaže. Mladí hasiči sa budú správať disciplinovane a riadiť sa pokynmi organizačného štábu a rozhodcov.



V ...............................dňa .................................... .                                                       ...............................................	
                                                                             pečiatka DHZ                         podpis vedúceho KMH	                                                                                                        	




image1.emf

oleObject1.bin

image2.jpeg




